ওয়েব ডেস্ক: আসন জট কেটে গেছে। আরও কাটবে। সিপিএম দলীয় মুখপত্রের দফতরে কংগ্রেসের ৩জন শীর্ষনেতার সঙ্গে সূর্যকান্ত মিশ্রর দীর্ঘ বৈঠক শেষে জানালেন দুপক্ষের নেতারাই। গতকাল সন্ধেয় সূর্যকান্ত মিশ্রের সঙ্গে বৈঠকে বসেন কংগ্রেস নেতা প্রদীপ ভট্টাচার্য, আব্দুল মান্নান এবং সোমেন মিত্র। প্রায় আড়াই ঘণ্টা ধরে চলে বৈঠক। এরপরেই বৈঠক থেকে বেরিয়ে সোমেন মিত্র বলেন, অনেকগুলি আসন নিয়ে কথা হয়েছে। বন্ধুত্বপূর্ণ লড়াই নিয়ে জট অনেকটা কেটেছে। উত্তরে সূর্যকান্ত মিশ্র বলেন, আলোচনা সন্তোষজনক হয়েছে। সমস্যার সমাধান হয়েছে। তৃণমূল-বিজেপি অশুভ আঁতাঁত ধ্বংস হওয়ার দিকেই এগোচ্ছে বাংলা।